A SPARC64 IV egy 64 bites, szerverekbe szánt mikroprocesszor, amelyet a japán Fujitsu vállalat bocsátott ki 2000. augusztus 1-én. A SPARC64 IV a SPARC architektúra 9. verziójának megvalósítása volt, és a Fujitsu használta PrimePower szervereiben. A SPARC64 III és SPARC64 IV processzorokat különböző források a SPARC64 GP családba sorolják.

A SPARC64 IV a SPARC64 III továbbfejlesztése volt, és 2000. augusztus 1-én 400 és 450 MHz-es változatokban jelent meg. Az integrált 1. szintű gyorsítótár méretét 2 x 64 KiB-ról duplájára, 2 x 128 KiB-ra növelték, ez alatt az adat- és az utasítás-gyorsítótárak értendők. A 2. szintű gyorsítótár kettős adatsebességű DDR SRAM-mal épült fel. A feltételes elágazások során az elágazás-előrejelzést a  bejegyzésűre bővített elágazási célpuffer támogatja.
Emellett ebben a processzortípusban megjelent a vizuális utasításkészlet támogatása, amelyet a Sun Microsystems vezetett be az UltraSPARC típusokban.

A SPARC64 IV 30 millió tranzisztorból állt, a Fujitsu saját CS80 folyamatával gyártotta, ami egy 180 nanométeres 6 rétegű réz fémezésű CMOS eljárás. Belső tápfeszültsége , és 2,5 vagy 3,3 V-ot használt külsőleg. A processzor 1206 tűs tokozásba került, amelyből 552 a jelek továbbítására, 405 az elektromos táplálás és a földelés céljaira szolgál. A csip mérete .

2002. július 17-én a Fujitsu bemutatta a SPARC64 IV újabb generációját, ezek 700, 788 és 810 MHz-es órajeleken futottak (előzőleg egy 600 MHz-es verziót már 2001-ben bemutattak).
Ezeket a processzorokat a Fujitsu saját CS85 folyamatával gyártotta, ami egy 130 nanométeres 6 rétegű réz fémezésű CMOS eljárás. A processzorok belső feszültségét  csökkentették, míg a külső (táp- és be/kimeneti) feszültség 1,8 vagy 2,5 volt lehetett.

Jegyzetek

Fordítás

Források 

 </ref>

További információk 
 Fujitsu Limited (17 July 2002). Fujitsu's PRIMEPOWER Servers Get Another Big Performance Boost. (sajtóközlemény).
 Fujitsu Limited (17 July 2002). SPARC64 GP 400-810 MHz Technical Summary.

Kapcsolódó szócikkek 
 SPARC
 SPARC64
 UltraSPARC – a Sun 64 bites SPARC V9 architektúrájú processzorsorozata

Fujitsu mikroprocesszorok
SPARC mikroprocesszorok
64 bites mikroprocesszorok